**Termin fastsetten**

**Henwiesen för Schoolmeesters**

Rullenspeel för Dreer- oder Veererkoppels

20 bet 30 Min.

**Dat warrt lehrt**

Termin afmaken, Naams vun de Maanden un Ordinaltahlen

**Vörbereiden**

Kopeer de Kalenner för jeed Koppel eenmal. (Jedeen Schöler kriegt en annern Kalenner.)  
Kopeer den Dialog op Folie.

**Afloop**

* Folie op Whiteboard wiesen. Schölers leest den Dialog mit verdeelte Rullen un sett fehlende Wöör in.
* Nu kann de Folie wegnahmen warrn (oder as Hölp ok dorblieven).
* Koppels inrichten (3 bet 4 Lüüd) und an jeedeen Koppel veer verscheden Kalennerblöder utgeven. Bi dree Lüüd blifft en Kalenner över.
* De Schölers schüllt nu tosamen en Termin fastsetten för en Party in Mart-, April- oder Maimaand. (Dat gifft en Reeg Mööglichkeiten för en gemeensam Termin.)
* Informatschoon an de Schölers, dat se keen Tiet hebbt, wenn de Dag dörchstreken is.
* Na 20 Minuten schüllt se ophören. Wenn en Koppel al eher dormit dörch is, köönt de Schölers en Termin för en anner Saak söken oder ehr Rullenspeel instuderen un achteran in de Klass vörspelen.